Мая інклюзія Алена Сяркульская ў спорце з шасці гадоў. Падчас вучобы ў спартыўнай школе-інтэрнаце — сённяшнім вучылішчы алімпійскага рэзерву — займалася скачкамі ў ваду. Стала майстрам спорту, увайшла ў зборную Беларусі па гэтым відзе спорту, атрымала бронзавы медаль на чэмпіянаце СССР. Дзяўчына займалася спортам і ва ўніверсітэце фізкультуры. Выбрала найбольш папулярны ў той час кірунак — фрыстайл. Напачатку ўсё складвалася добра, а потым… быў той ракавы скачок падчас трэніровачных збораў на Эльбрусе. У выніку Алена атрымала траўму пазваночніка, пачала перамяшчацца ў інваліднай калясцы. Было ёй тады 19 гадоў.